นาทีนี้ CPF ฉุดไม่อยู่! โบรกฯเชียร์ซื้อหลังได้รับคัดเลือกเข้ากลุ่ม DJSI Emerging
นาทีนี้ CPF ฉุดไม่อยู่! โบรกฯเชียร์ซื้อหลังได้รับคัดเลือกเข้ากลุ่ม DJSI Emerging 
11 ก.ย. 2558

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 10.15 น.อยู่ที่ 21.00 บาท บวก 0.80 บาท หรือ 3.96% มูลค่าการซื้อขาย 327.32 ล้านบาท  โดยเปิดตลาดที่ 20.10 บาท ต่ำสุดที่ 20.10 บาท สูงสุดที่ 21.00 บาท

ทั้งนี้ราคาหุ้นปรับตัวขึ้นต่อเนื่องเป็นวันที่ 4 หลังบริษัทมีการประกาศแผนซื้อหุ้นคืน ขณะที่วานนี้(10 ก.ย.) CPF ได้รับการคัดเลือกเป็นสมาชิกในกลุ่มดัชนีความยั่งยืนของดาวโจนส์ (Dow Jones Sustainability Indices หรือ DJSI) ประจำปี 2558 ในกลุ่มดัชนี DJSI Emerging Markets หมวดอุตสาหกรรมอาหาร ถือเป็นบริษัทแรกในประเทศไทยที่ดำเนินธุรกิจเกษตรอุตสาหกรรมอาหารครบวงจร ตั้งแต่ ธุรกิจอาหารสัตว์ (Feed) ธุรกิจการเลี้ยงสัตว์ (Farm) ธุรกิจอาหาร (Food) และ ธุรกิจค้าปลีกและอาหาร (Retails and Food Outlets)  ที่ได้รับการคัดเลือก
ด้านบล.กสิกรไทย แนะ”ซื้อ”หุ้น CPF ราคาเหมาะสมทางพื้นฐาน 23.50 บาท เนื่องจากราคามี Valuation ถูกมาก จากขนาด Mkt Cap ที่สะท้อนการถือครองหุ้น 32% ใน CPALL เท่านั้น ยังไม่สะท้อนขนาดธุรกิจของ CPF ที่แท้จริง
อีกทั้ง คาดว่าผลการดำเนินงานในช่วง 2H58 จะปรับตัวดีขึ้น ตามราคาเนื้อสัตว์ที่สูงขึ้นและต้นทุนที่ลดลง ขณะที่ธุรกิจกุ้งน่าจะขาดทุนลดลง หลัง CPF สามารถเพราะพันธุ์และอนุบาลกุ้งที่ปลอดภัยจากโรค EMS ได้แล้ว
CPF กำหนดซื้อหุ้นคืน 400 ล้านหุ้น คิดเป็น 5.17% ของจำนวนหุ้นที่จะซื้อคืนต่อจำนวนหุ้นที่ชำระแล้ว ภายในวงเงิน 10,000ล้านบาท กำหนดเวลาซื้อคืนตั้งแต่ช่วงวันที่ 10 ก.ย. 2558 ถึงวันที่ 9 มี.ค. 2559 นอกจากนี้ ยังได้รับคัดเลือกให้เป็น DJSI Listed Company ในกลุ่ม DJSI Emerging Market
 